ครัวม่อนไข่
.
..
ร้านอาหารไทยในจังหวัดราชบุรี ร้านตั้งอยู่ที่ถนนราชบุรี-ผาปก จากอ.สวนผึ้งไปทางเขากระโจม ร้านกว้างขวาง มีทั้งที่เป็นโซน outdoor เหมาะกับช่วงเวลาเย็นๆ และอีกโซนในตัวร้าน แต่เปิดโล่งรับลมธรรมชาติ เห็นว่าชั้นบนจะเป็นห้องแอร์ แต่เราก็เลือกนั่งชั้นล่าง
.
มาที่เมนูอาหารกันเลยค้าบ มาแล้วก็ต้องสั่งเมนูสุขภาพ นั่นก็คือ
 
-ยำผักกูดทรงเครื่อง กรอบๆ สดๆ ถึงเครื่องยำ กุ้ง ปลาหมึก ก็สดดี 

-ทอดมันหัวปลี เมนูทานเล่น แต่อร่อยจริงจัง รสชาติคล้ายห่อหมก ยิ่งราดน้ำจิ้มทานกับข้าวไรซ์เบอรี่ร้อนๆ สุดยอดเลย

-ต้มยำปลาคังน้ำใส แซ่บอร่อย เนื้อปลาสดหวานอร่อย น้ำต้มยำก็แซ่บนัวๆ

-แพนงรวมมิตรห่อไข่ แปลกดี มีทั้งหมู ปลาหมึก และกุ้ง รสชาติใช้ได้

-ปลาเนื้ออ่อนทอดกระเทียม ทอดมาแห้งดี ไม่อมน้ำมัน กรอบมันส์ เคี้ยวเพลิน

-ปลากะพงทอดน้ำปลา แล่มาเป็นชิ้นๆ ทานสะดวก ทอดมาเหลืองกรอบ หอมอร่อย ทานกับข้าวไรซ์เบอร์รี่ร้อนๆ อร่อยสุดๆ